
NOLIKUMS

Latvijas komandu čempionātam 100 lauciņu dambretē.

· MĒRĶIS UN UZDEVUMI

Popularizēt 100 lauciņu dambreti Latvijā.

Noskaidrot Latvijas spēcīgākās komandas.

· LAIKS UN VIETA

Sacensības notiek 2010.gada 14. novembrī Rīgā, RSP, Kr. Barona ielā 99.

Sacensību sākums 10.00.

· VADĪBA

Sacensības rīko Latvijas Dambretes savienība. Galvenais tiesnesis Māris Mitenbergs.

· DALĪBNIEKI

Sacensībās piedalās vīriešu (4 dalībnieki) un sieviešu (2 dalībnieces) komandas. Komandā drīkst spēlēt dalībnieki ar 1. un augstāku sporta klasi.

· SACENSĪBU NOTEIKUMI

1. Sacensības notiek pēc FMJD noteikumiem. Sacensību sistēmu un apdomas laiku nosaka tiesnešu kolēģija, vadoties pēc dalībnieku skaita.

2. Godalgotu vietu dalīšanas gadījumā notiek papildmačs ar saīsinātu apdomas laiku.

· APBALVOŠANA

Komandas, kuras izcīnījušas pirmās trīs vietas, tiek apbalvotas ar kausu, bet komandu dalībnieki ar medaļām.

· UZŅEMŠANAS NOTEIKUMI

Visus izdevumus, kas saistīti ar piedalīšanos sacensībās, sedz komandējošā organizācija. Par dalībnieka veselības stāvokli atbild dalībnieks un komandējošā organizācija.

